Ander Izagirre

Ander Izagirre (Donostia, Gipuzkoa, 1976ko otsailaren 26a) kazetaria eta idazlea da. Bere lanak batez ere bidaiei buruzkoak izan dira.

Altaïr, National Geographic edo beste zenbait hedabidetan egindako ekarpenez gainera, El Testamento del Chacal, Los Sótanos del mundo, Beruna patrikan, Trekking en la costa vasca eta Cuidadores de mundos bidaia-liburuen egilea da. Bestalde, bere bidaien kronika eta han-hemengo pasadizoak jasotzen ditu bere blogean.

Kirolaren inguruan ere idatzi du, eta hala, txirrindularitzarekiko duen zaletasunaren ondorioz, Plomo en los bolsillos liburua idatzi zuen. Liburu honetan, Frantziako Tourraren inguruko pasadizoak kontatzen ditu. Mi abuela y diez más liburuxkan aldiz, Errealaren 80. eta 90. hamarkadetako ibilbidea kontatzen du autobiografikoa den haur baten ikuspuntutik.

2015.urtean, Europako Kazetaritza saria eman zioten, European Press Prize, Kolonbiako talde paramilitarrei buruzko erreportaje batengatik.

2017an Euskadi Literatura Saria irabazi zuen saiakera kategorian Potosí lanagatik.

2018. urtetik, ostegunero, zutabe bat idazten du Diario Vasco egunkariaren kontrazalean.

2021. urtean, Italiako Giroari eskainitako liburua argitaratu du,  'Cómo ganar el Giro bebiendo sangre de buey' izenekoa.

Idazlanen zerrenda 
 El testamento del chacal (2003)
 Plomo en los bolsillos (2005). 2012an Libros del K.O. argitaletxeak berrargitaratua.
 Beruna patrikan (2005)
 Los sótanos del mundo (2005)
 Cuidadores de mundos (2008)
 Trekking de la costa vasca (2009)
 Groenlandia cruje (y tres historias islandesas) (2012)
 Mi abuela y diez más (2013)
 Los mejores planes para conocer Donostia-San Sebastián (2013)
 Cansasuelos, seis días a pie por los Apeninos (2014)
 Txernobil txiki bat etxe bakoitzean (2014)
 Apaiz gerrillariaren ezkutalekua eta beste bederatzi istorio Euskal Herriko parajeetan (2015)
 El siglo de Luis Ortiz Alfau (2016)
 Potosí (2017)
 Pirenaica: catorce crónicas de la cordillera (2018)
 Amona eta beste hamar (2018)
 Luis Ortiz Alfauren mendea (2018)
'Cómo ganar el Giro bebiendo sangre de buey' (2021)

Erreferentziak

Kanpo estekak 
  Periodismo con botas, Ander Izagirreren bloga.
 Sustrai Colina: «Ander Izagirre: "Mundua sakonean ezagutzeko benetako interesa daukagu? Agian ez"», Argia, 2194. zenbakia, 2009-07-26.

XXI. mendeko Donostiako idazleak
XX. mendeko Donostiako idazleak
Gipuzkoako kazetariak
Nafarroako Unibertsitateko ikasleak
Blogariak
Euskal Herriko gaztelaniazko saiakeragileak